钦定古今图书集成/历象汇编/岁功典/第040卷 > 寒食二首 李山甫
## 钦定古今图书集成/历象汇编/岁功典/第040卷 > 寒食二首 李山甫

“柳带东风一向斜，春阴澹澹蔽人家。有时三点两点
雨，到处十枝五枝花。”万井楼台疑绣画，九原珠翠似
烟霞。“年年今日谁相问，独卧长安泣岁华。”

风烟放荡花披猖，秋千女儿飞短墙。绣袍驰马拾遗
翠，锦袖𩰚鸡喧广场。天地气和融霁色，池台日暖烧
春光。自怜尘土无他事，空脱荷衣泥醉乡。